kort fortalt har jeg igennem flere år været medlem af KV, men efter at de lukkede det lokale internat valgte jeg at medle mig ud - det er så 1½ år siden nu. Problemet er at de bliver ved med at sende mig girokort vedr medlemskab. Sidste år fik jeg lige frem en rykker. De har jo allerede godtaget at jeg ikke ville være medlem mere, men alligevel bliver de bare ved. Hvad f... gør man lige ? Har lige sendt dem en mail - igen, hvordi jeg skriver at jeg stadig ikke ønsker medlemskab.
Der er vel ikke så meget andet at gøre end det du har gjort. Du kunne selvfølgelig også være fræk og sende dem en faktura på den tid du indtil videre har brugt på at prøve at melde dig ud. Måske de så fatter budskabet. Ellers må du vel melde dem til forbrugerrådet eller lign.
... at lovgivning er vejen frem på dette område. Men information - og at dem der er ansvarlige for andres omgang med heste lærer at fokusere mere på sikkerheden - det er vigtigt. Det eksempel du næver ville jo sikkert heller ikke være undgået med en lov - for pigen der ulykkeligvis blev dræbt gik jo imod både sund fornuft og hvad hun lige har aftalt med sin hjælper. Den slags tankeløshed ville en lov ikke ændre det mindste på. Mht polterabender og andre arrangerede ture, fatter jeg ikke at arrangørene ikke stiller krav til deltagerne. Det er da det mindste man kan gøre når man har begyndere med på tur.  Sikkerhedsbøjler vil OGSÅ være en god ting - men det er da helt basalt at sige til deltagerne at de skal møde i fornuftigt fodtøj - og ædru! (spritridning er forbudt - men jeg er ret sikker på at de der polterabender ikke altid overholder det   )
udtalte for mange år siden, da han blev dømt for at have solgt en hest, som han godt vidste ikke var i orden. " der kommer hele tiden nye folk til, så jeg er ikke bange for min forretning". Information er som du nævner en god ting, men den eksisterer åbenbart sjældent i praksis, når der skal tjenes penge på rideskolerne. Jeg mener, at der skal strammes op om ansvaret i rideskolerne. Hvis jeg på en rideskole fik lov at sætte mig op på en hest med gummisko og uden sikkerhedsbøjer, og derved ved et uheld kom til skade, kunne jeg i princippet sagsøge skolen for det, eller ? mvh
er til for at beskytte mennesker mod   menneskers handlinger - ikke mod deres egne handlinger. Oven i det kommer der lidt småting fordi samfundet også skal beskytte sig mod det egne indbyggere, og omvendt. Jeg tror man skal passe på med at lade ansvarsfraskrivelse føre til flere regler og love, for så formindskes ansvarsfølelsen bare tilsvarende.
er da netop årsag til meget lovgivning. Spirituskørsel for eksempel. Og har vi et tilfælde, hvor fagfolk bevidst eller ubevidst ikke er deres ansvar "voksent", må der da skrides ind. Og det må da være tilfældet her ? mvh
Jeg er ikke enig med dig i, at min omtalte ulykke ikke kunne have være undgået, hvis der havde været en lov om sikkerhedsbøjler. Vedkommende var givet ikke blevet slæbt med, hvis der havde været sikkerhedsbøjler påmonteret. I øvrigt prøver jeg at oprette en HN afstemning, hvor mange der har sikkerhedsbøjler på deres sadel. Det kunne være interessant at se. mvh
Øhhh, hvordan gør man så lige det ? Kan nogen hjælpe ? mvh
... klikker du på "har du er forslag" under den afstemning der er på nu. Du kan ikke selv oprette afstemning, men skriver hvad der skal stemmes om, og dine forslag til svarmuligheder. Husk at overveje svarmulighederne så det er noget der giver et svar man kan bruge (der er f.eks. mange der glemmer at der er nogen der rider forskellige heste og nogen der slet ikke rider) Jeg er i øvrigt ikke uenig med dig i at den omtalte ulykke MÅSKE kunne være undgået med sikkerhedsbøjler. Men en lov er ikke en sikkerhed for at alle overholder den - og den sikrer ikke mod tankeløshed, som jeg synes at episoden i høj grad bærer præg af (åben dør, ikke overholdelse af planlagt fremgangsmåde, løsthængende bøjler på en unghest, hjælper uden hjelm på, farligt fodtøj). Jeg synes at sikkerhedsbøjler er en glimrende ide. Og jeg er meget glad for mine egne. Jeg har i øvrigt de der Safestykle som Mettek06 omtaler - og de er LÆKRE. Så det er på ingen måde fordi jeg ikke går ind for at anvende sikkerhedsudstyr - men jeg er modstander af at der skal lovgives omkring alt hvad vi gør. NOGET må da også være reguleret af almindelig sund fornuft. I øvrigt HJÆLPER det jo ikke på folks adfærd at regulere med lov. Der sker MASSER af ulykker hvor folk gør noget der er ulovligt - og kommer til skade i processen. Folk der kører i påvirket tilstand (der er det ok med en lov - andre kan også blive skadet). Fulde folk sætter sig i situationer de ikke overlever (tisse i havnen, lægge sig til at sove på jernbanespor, gå over jernbanespor, osv osv). Folk der indtager forbudte stoffer og gør dumme ting. Jeg mener IKKE at vi skal have lovgivning for hesteudstyr - men at det er op til den enkelte at bruge sin tildelte sunde fornuft. Børn og begyndere bør få hjælp af nogen der kan rådgive dem omkring sikkerhedsudtur - og det er fint at der også er regler for brug af sikkerhedsudstyr i konkurrencer (f.eks. sikkerhedsvest til springning (sjovt nok KUN for børn) og til military. Og i øvrigt nu også til Trec... min nye sikkerhedsvest er i posten, den jeg købte da jeg tilred Baloo har jeg givet væk til en anden der skulle tilride)
Nu sætter jeg også hele sagen omkring sikkerheden omkring bøjlerne lidt "på spidsen". Men jeg synes der i den grad mangler oplysning fra fagfolk. Hvor kikker man på internettet f.eks., når man vil vide noget om sikkerhed i ridesport, ? Jeg kunne forestille mig af hovedorganisationerne i rideverdenen gik sammen om at udarbejde et koncept, hjemmeside eller ? Og så lige den der med de blå stemplede rideklubber under DRF, som man skulle tro, som lægmand, havde styr på tingene, der under alm sikkerhed til hest. Det er en ommer, mener jeg. mvh
En lille ekstra-oplysning: Man bør være meget opmærksom på, at rigtig mange nye sadler (og de fleste stofsadler) har en "lås", som ikke er en vippe-anordning, men bare en slags krog.... Prøv at spænde gjorden på en stofsadel, og prøv så at trække stigremmen bagud og af... Det er faktisk nærmest umuligt i mange tilfælde. Og så kan man vel tænke sig til, at et barn ikke med sin vægt kan trække remmen ud af sadlen, hvis uheldet er ude og man hænger fast i bøjlen. Derfor bør man aldrig ride uden sikkerhedsbøjler, hvis sadlen har "kroge" i stedet for sikkerhedslås. I øvrigt er det snart en del år siden, at blåstempling af rideklubberne udgik.... Så hvis klubber nu til dags skal "godkendes", så hedder det certificering (flere forskellige slags) og det kan man læse om på DRF's hjemmeside. Drf har en ganske udmærket sikkerhedsuddannelse for ryttere i alle aldre. Det hedder Ryttermærke 1-5  Venlig hilsen Rita Reib - Ryttermærkedommer
Sikkerhedslåsen til stigremmende, har vist sjældent virket efter hensigten, desværre. Blåstemplingen benytter visse rideskoler sig stadig af som varemærke. Husker godt ridemærkebogen, som jeg selv var indehaver af for 100 år siden. Den indeholdt dog ikke meget sikkerhedslære. Men håber den i dag er sikkerhedsmæssigt opdateret, både for hest og rytter. Har du mulighed for, at opdatere hvilke sikkerhedsmæssige foranstaltninger for rytterne, som der undervises i, nu om dage ? mvh
...hvis jeg skal redegøre for alle kapitlerne om sikkerhed i Ryttermærkerne her i tråden  Men hvis man er interesseret, kan man gå ind på DRF's hjemmeside under uddannelse/ryttermærker. Der kan man læse mere og også klikke sig videre til flere beskrivelser/on-line-tests m.v. /Rita Ps: jeg vil selvfølgelig gerne svare på specifikke spørgsmål vedr. Ryttermærkerne.
Man kan rådgive og lovgive inden for ridesport, Men mod dumhed kæmper selv guderne forgæves, sorry to say. Kurt.
Jeg mener i stor grad at det er forældrenes opgave at beskytte og holde øje med deres børn, især hvis de vælger at opstalde hest på en bondegård eller lign, men især syntes jeg det er vigtigt med rideskoler der uddanner børnene i basal sikkerhed. På vores ridecenter (privat) strigler og sadler børnene altid selv deres heste/ponyer, med hjælp og opsyn af uddannet staldpersonale, hermed lærer de at omgås hestene på en sund og fornuftig måde. De har ligeledes mulighed for at komme i weekenderne og hjælpe med hestene og staldarbejdet, sammen med staldpersonalet. Når børnene færdes i stalden, skal der bæres ridehjelm. I undervisningen bruges der kun sikkerhedsstigbøjler, sadler med kliklåse, ligesom at alle elever, børn som voksne skal bære ridehjelm. Der skal bæres godkendt fodtøj samt springets når der springes. Vi har haft rideskole i 21 år, og har "kun" oplevet 2 brækkede arme, men dette har ikke været pga hesten eller farlig omgang. I eksemplet med pigen fra dyrskuet, kan jeg ikke forstå at en pige på 15 skal have ansvaret for både børn og heste, i et miljø hvor så meget kan opstå, det mener jeg er en opgave for en voksen (over 18). Alle vores undervisere er over 18, og jeg ville personligt aldrig sende mit barn til undervisning ved en person under 18, da jeg ikke mener de skal bære det ansvar, det er heste vi arbejder med, og lige pludselig kan der ske rigtig meget, og det skal man være klar til at håndtere, og det kræver både alder og erfaring.
Det kan ikke være rigtig vi skal lovgive om detaljer som stigbøjler... Jeg har vist siden jeg var en lille pige at man kun red med en lille flad hæl og med hjelm osv, og hvorfor. Oplysning og vejledning - resten må folk selv stå for - jeg er så inderligt træt af at samfundet laver forbud ved det mindste bøvs af nogen art.... Folk må da faktisk godt tænke selv....
Til Rita. Jeg skal godt nok lede længe efter noget som jeg kan bruge som lægmand på DRFs hjemmeside, hvad angår sikkerhed som rytter. Det findes nærmest ikke. Til Kurt. Det ordsprog kender jeg udmærket. Men som fagfolk, har man et ansvar. Til Nayh. Ser ud til, at der er styr på sikkerheden, hvor du færdes. MEN jeg er ikke enig med dig i, at det er forældrenes ansvar, at sikkerheden er i orden når deres børn frekventerer en rideskole. Du nævner, at jeres undervisere er over 18 år, men det er da ingen garanti for, at de har styr på sikkerheden. Maluna. Jeg er heller ikke tilhænger af, at samfundet skal lovgive om alt. Men lige denne sag med stigbøjler, er altså en alvorlig ting. Du nævner oplysning og vejledning, og det er jo fint. Men det sker bare ikke, når der skal tjenes penge, på langt de fleste rideskoler. mvh
Her er lidt at kigge på... Men det er da rigtigt, at man vil få flere input ved at sætte sig ind i selve sikkerhedsuddannelsen (Ryttermærkerne) På siden kan man f.eks. læse, hvilket fodtøj og andet udstyr der er sikkerhedsmæssigt forsvarligt. Under forslag til sikkerhedsreglement for klubber, kan man også læse om, hvordan man sikrer fornuftig omgang med heste i forskellige situationer. I den virkelige verden ser jeg desværre alt muligt andet... Når jeg kommer ud som ryttermærkedommer er det ganske ofte kun de elever, der skal til prøve, som optræder og er klædt sikkerhedsmæssigt korrekt. Det kan man jo tænke lidt over. Jeg ville ønske, at man rundt omkring sørgede for, at elever i alle aldre fik undervisning i sikkerhed såvel som i ridning. Det foregår få steder, men desværre er det ikke almindeligt... Sund fornuft er altid godt - og erfaring er alfa og omega...Derfor bør unge eller uerfarne ikke stå alene med ansvaret for børn (eller elever i det hele taget). Og heller ikke have ansvaret for heste. I ovennævnte situation kunne man næsten se ulykken før den sker. Men man skal nok have set forskellige situationer - og resultatet - før man ikke laver den slags fejltagelser. Synd for den lille pige, men også synd for den 15-årige, der ikke havde viden nok til at forudse hvad der kunne ske.... /Rita